স্টাফ রিপোর্টার \ হবিগঞ্জ শহরের সবুজবাগ এলাকার শিল্পী শিল্পালয় স্বর্ণের দোকান থেকে মনোরঞ্জন সরকার (৩০) নাকে এক দোকান কর্মচারীর ঝুলন্ত লাশ উদ্ধার করেছে পুলিশ। সে শহরের নোয়াহাটি গ্রামের মোহন সরকারের ছেলে। গতকাল বৃহস্পতিবার দুপুর ১২ টার দিকে লাশটি উদ্ধার করা হয়। পুলিশ মনোরঞ্জেনের ছোট ভাই সুরঞ্জন সরকার (২৫) কে আটক করেছে। স্থানীয় ও পুলিশ সূত্রে জানা যায়, শহরের সবুজবাগ এলাকার শিল্পী শিল্পালয়ের অন্যান্য কর্মচারী এবং মালিক চলে গেলে মনোরঞ্জন সরকার প্রতিদিনের ন্যয় বুধবার রাতে দোকান বন্ধ করে শুয়ে পড়েন। গতকাল সকাল ১০টায় দোকানের অন্যান্য কর্মচারী এসে দোকান বন্ধ পেয়ে ডাকাডাকি করেন। এতে কোন সাড়া না দিলে তারা মালিককে খবর দেয়। মালিক এসে অনেক ডাকাডাকি করার পরও মনোরঞ্জন সাড়া না দিলে ...